Názov účtovnej jednotky 
(adresa, IČO)	         OBEC Slanská Huta	
Názov vútropodnikovej smernice	
SMERNICA k rozúčtovaniu nákladov za služby spojené s užívaním bytu    
BD 8 B.j.
Slanská huta č. 90
	
Prílohy	1 / Výpočtový list nájomného
	
Číslo smernice	             5/2019	
Za správnosť smernice zodpovedá	Martina Urbanová	
Schválil	Martina Urbanová	

Čl. I
Základné ustanovenia

1.	Predmetom tejto smernice je úprava úhrad služieb spojených s nájmom bytu v prípade nájomných zmlúv, ktorými obec prenecháva svoj nehnuteľný majetok (byt) do užívania iným osobám.

2.	Predmetom tejto smernice je tiež stanovenie pravidiel pre rozúčtovanie nákladov za služby spojené s užívaním bytov v bytovom dome 8 B.j. – Slanská Huta č. 90 vo vlastníctve obce.

3.	Počet bytových jednotiek v bytovom dome podľa predchádzajúceho bodu je: 8 . 

Čl. II
Služby spojené s nájmom bytu

1.	Nájomca platí úhrady za služby spojené s nájmom bytu spravidla na základe  zmluvy o poskytovaní služieb, ktorú uzatvorí s príslušným dodávateľom služby (elektrina, internet, televízia, príp. iné )
2.	Nájomca taktiež platí úhrady za služby spojené s nájmom bytu v zmysle uzatvorenej nájomnej zmluvy s obcou .
3.	Pod službami spojenými s nájmom bytu sa rozumejú najmä:

a.	nájomné
b.	poplatok do fondu opráv a údržby
c.	poplatok za poistenie bytového domu
d.	poplatok za služby požiarneho technika
e.	poplatok za vodu – vodné

Výpočtový list nájomného – predpis na rozúčtovanie nákladov spojených s bývaním tvorí neoddeliteľnú prílohu tejto smernice.

4.	Predpísané zálohy za služby podľa nájomnej zmluvy obec zúčtuje po uplynutí príslušného kalendárneho roku, a to do 30. dní odo dňa doručenia faktúr od dodávateľov jednotlivých služieb/energií.

5.	V prípade, že je nájom ukončený ktoroukoľvek zo zmluvných strán, a to v priebehu kalendárneho roku, obec zúčtuje zálohy za služby do 30. dní odo dňa doručenia faktúr od dodávateľov jednotlivých služieb / energií.

Čl. III
Náklady na vodné a stočné

1.	Náklady na vodné budú rozúčtované v závislosti od počtu osôb v byte, a to so zreteľom na cenu stanovenú obcou pri podpise nájomnej zmluvy.
2.	 Náklady na vývoz obsahu žúmp – domácnosti  budú rozúčtované v závislosti od   počtu osôb v byte, a to so zreteľom na cenu dohodnutú medzi obcou a vodárenskou spoločnosťou , ktorá vykonáva vývoz žúmp pre obec.

Čl. IV
Náklady na spotrebu elektrickej energie v spoločných priestoroch

1.	Náklady na elektrickú energiu budú rozúčtované v závislosti od počtu osôb v byte,     a to so zreteľom na cenu dohodnutú medzi obcou a spoločnosťou , ktorá dodáva elektrickú energiu  pre obec.

Čl. V
Záverečné ustanovenia

1.	Táto smernica je záväzná pre nakladanie s majetkom obce, s ktorým hospodári obec.

2.	Táto smernica bola schválená uznesením obecného zastupiteľstva
 č. 38/2019 zo dňa 03.10.2019

3.	Zmeny a doplnenia tejto smernice podliehajú schváleniu obecným zastupiteľstvom.

									............................
									    starosta obce